-Կարևորը թոռանս առողջությունն է, մնացածն ինչ դարդս է,֊ սա ասելով' Մեծ տատիկ Շուշանը հաստ շյուղերը վերցնելով' անցավ գործելուն: Շյուղերով մուգ կապույտ մանկական ծածկոցի առաջին շարքերն էր գործում: Անկյունում գործել էր Ա.Չ. տառերը' Արմանուշ Չաքմաքչյան: Քանի որ ընտանիքը դիտում էր շյուղերի պարը, մի պահ լռություն տիրեց: Շուշան տատիկի գործելը նման էր խմբակային թերապիայի: Շրջապատի մարդիկ հանդարտվում էին, երբ նրան գործելիս էին տեսնում: Կարծես աշխարհն ավելի շատ ապրելու տեղի կնմանվեր, այս գործի շարունակվելու դեպքում, կարծես վախենալու բան չէր լինի: